|  |  |
| --- | --- |
| Παραδοτέο 1.3 – Λίστα παρόχων επαγγελματικής εκπαίδευσης και κατάρτισης και ταξινόμηση | |
| **Περιγραφή εγγράφου** | Το έγγραφο παρουσιάζει την κατηγοριοποίηση της διαδικτυακής βάσης δεδομένων του έργου FIELDS, με έμφαση στις κατηγορίες “Οργανισμοί/Ενδιαφερόμενα μέρη”, “Εκπαιδευτικά προγράμματα σπουδών και κατάρτισης” και “Πολιτική και Υπεράσπιση”. Το έγγραφο παρουσιάζει επίσης την “Ταξινόμηση των ενδιαφερόμενων μερών/ομάδων-στόχων”, προσδιορίζοντας τον τρόπο και τον λόγο προσέγγισής τους |
| **Τίτλος Ενότητας Εργασίας** | Ενότητα Εργασίας 1 (WP1) – Προσδιορισμός απαραίτητων δεξιοτήτων |
| **Τίτλος Υποενότητας Εργασίας** | Υποενότητα Εργασίας 1.2 (Task 1.2) – Στρατηγική απεικόνιση και κινητοποίηση των ενδιαφερόμενων μερών |
| **Κατάσταση\*** | F |
| **Υπεύθυνος συνεργάτης** | LLLP - Lifelong Learning Platform |
| **Συντάκτης** | Riccardo Gulletta |
| **Ημερομηνία** | 25/06/2020 |

***\* F: τελικό κείμενο, D: πρόχειρο κείμενο, RD: πρόχειρο κείμενο μετά από διορθώσεις***

Περιεχόμενα

[1 Στρατηγική χαρτογράφηση 3](#_Toc68777400)

[1.1 Βάση Δεδομένων 3](#_Toc68777401)

[1.1.1 Νο 1 Οργανισμοί/Ενδιαφερόμενα μέρη 4](#_Toc68777402)

[1.1.2 Νο. 5. Πολιτική και Υποστήριξη 7](#_Toc68777403)

[2 Ταξινόμηση ενδιαφερόμενων μερών/ομάδων-στόχων 8](#_Toc68777404)

# Στρατηγική χαρτογράφηση

Ο υπεύθυνος φορέας της συγκεκριμένης υποενότητας εργασίας, LLLP, σε συνεργασία με τον συνυπεύθυνο φορέα, EfVET, πραγματοποίησαν αρκετές συναντήσεις με τον επικεφαλής φορέα της Ενότητας Εργασίας 1, ISEKI, και τον συντονιστή του έργου UNITO, ώστε να καθοριστούν τα κριτήρια για τον προσδιορισμό των παρόχων επαγγελματικής εκπαίδευσης και κατάρτισης και άλλων σχετικών ενδιαφερόμενων μερών στον τομέα της γεωργίας, της δασοπονίας και της βιο-οικονομίας. Βάσει της εξειδικευμένης εμπειρίας που κατέχουν ευρωπαϊκοί φορείς και πλατφόρμες που εμπλέκονται στις δραστηριότητες του έργου FIELDS, όπως συμφωνήθηκε κατά τη συνάντηση των εταίρων του έργου τον Φεβρουάριο του 2020 στο Τορίνο (Ιταλία), συστάθηκε μία ακόμα βάση δεδομένων, που περιλαμβάνει συμβούλους χάραξης πολιτικής, λήψης αποφάσεων και άλλων σχετικών ενδιαφερόμενων μερών υπεράσπισης. Μόλις καθορίστηκαν τα κριτήρια, όλοι οι συνεργαζόμενοι οργανισμοί που συμμετείχαν στην δράση συνέβαλαν στη διαδικασία χαρτογράφησης, εισάγοντας πληροφορίες στη διαδικτυακή βάση δεδομένων που είναι ενσωματωμένη στη διαδικτυακή πλατφόρμα του έργου FIELDS.

Η χαρτογράφηση συμβάλλει στον προσδιορισμό πιθανών ενδιαφερόμενων μερών που ενδιαφέρονται να συμμετάσχουν στο έργο μέσω των δράσεων της Ενότητας Εργασίας 7 (WP7 – Επικοινωνία και διάχυση αποτελεσμάτων).

Η χαρτογράφηση διασφαλίζει την περαιτέρω ταξινόμηση των ενδιαφερόμενων μερών σε συγκεκριμένες ομάδες-στόχους, δίνοντας έμφαση στην δυνατότητα προσέγγισής τους μέσω των εταίρων του έργου. Η ταξινόμηση αυτή υποστηρίζει τις προγραμματισμένες δράσεις των Ενοτήτων Εργασίας 2 (WP2 – Προτεραιότητες και σχεδιασμός στρατηγικής) και 3 (WP3 – Νέα εργαλεία και σχεδιασμός εκπαίδευσης και κατάρτισης).

## Βάση Δεδομένων

Η [βάση δεδομένων](http://www.erasmus-fields.eu/management/?q=node/871) είναι διαθέσιμη στην [διαδικτυακή πλατφόρμα του έργου FIELDS](http://www.erasmus-fields.eu/management/?q=node/871). Η καρτέλα της βάσης δεδομένων είναι ορατή στο κυρίως μενού. Η βάση δεδομένων είναι δομημένη ως εξής:

1. Οργανισμοί/Ενδιαφερόμενα μέρη (Organisations/Stakeholders)


2. Εκπαιδευτικά προγράμματα σπουδών και κατάρτισης (Curricula/Courses)

3. Βέλτιστες πρακτικές (Best practices)

4. Έργο (Project)


5. Πολιτική και Υπεράσπιση (Policy and Advocacy)

Επιπλέον, ένας [διαδραστικός χάρτης](https://www.google.com/maps/d/u/0/viewer?mid=1lk2JGwpPkyCQSVEWmBYXCDFRFR50TI2F&ll=52.45985872132249%2C11.654663750000012&z=4) βοηθά στην απεικόνιση και στον εντοπισμό των οργανισμών/ενδιαφερομένων μερών γεωγραφικά.



**Σχήμα 1.** Διαδραστικός χάρτης ενδιαφερομένων μερών


### Νο 1 Οργανισμοί/Ενδιαφερόμενα μέρη

Εκτός από τους παρόχους και τα κέντρα επαγγελματικής εκπαίδευσης και κατάρτισης, η βάση δεδομένων περιλαμβάνει ως ενδιαφερόμενα μέρη τις εξής κατηγορίες: γεωργία, γεωτεχνικά επιμελητήρια, κολλέγια, συνεταιρισμοί, αγρότες, εκπρόσωποι και σύμβουλοι αγροτών, βιομηχανίες τροφίμων, εκπρόσωποι και σύμβουλοι δασοκομίας, δασικές βιομηχανίες, εκπρόσωποι βιομηχανιών, θεσμικοί φορείς, διεθνείς φορείς, φορείς υπουργείων, υπηρεσίες κινητικότητας, βιομηχανίες χαρτοποιίας, ερευνητικά κέντρα και ινστιτούτα, εκπαιδευτές, σωματεία, πανεπιστήμια και άλλα. Η αναζήτηση πραγματοποιείται ανά “χώρα” ή/και “κατηγορία ενδιαφερόμενου μέρους”.

Για κάθε οργανισμό/ενδιαφερόμενο μέρος παρέχονται οι ακόλουθες πληροφορίες:

* Τίτλος και όνομα
* Τύπος οργανισμού/ενδιαφερόμενου μέρους (δείτε παραπάνω τις κατηγορίες)
* Σύντομη περιγραφή
* Διεύθυνση και χώρα
* Ιστοσελίδα, υπεύθυνος επικοινωνίας, email
* Οποιοδήποτε περαιτέρω σχόλιο

**Σχήμα 2.** Προβολή ενδιαφερομένων μερών στην βάση δεδομένων



**Σχήμα 3.** Βάση δεδομένων οργανισμών/ενδιαφερόμενων μερών

**1.1.2 Νο 2 Εκπαιδευτικά προγράμματα σπουδών και κατάρτισης**


Η βάση δεδομένων των εκπαιδευτικών προγραμμάτων σπουδών και κατάρτισης (“Curricula/Courses”) συμπληρώνει τις πληροφορίες για τα ιδρύματα και τους παρόχους επαγγελματικής εκπαίδευσης και κατάρτισης και άλλους εκπαιδευτικούς φορείς. Η αναζήτηση γίνεται ανά “χώρα”, “κατηγορία ενδιαφερόμενου μέρους” και “λέξεις-κλειδιά”.

Για κάθε πρόγραμμα σπουδών παρέχονται οι ακόλουθες πληροφορίες:

* Ο τίτλος του μαθήματος/προγράμματος σπουδών
* Ο οργανισμός που διαχειρίζεται, οργανώνει ή προετοιμάζει το πρόγραμμα σπουδών (συνδέεται με τη βάση δεδομένων “οργανισμοί/ενδιαφερόμενα μέρη”)
* Σύντομη περιγραφή
* Η χώρα του οργανισμού που παρέχει το πρόγραμμα σπουδών
* Η γλώσσα στην οποία προσφέρεται το μάθημα/πρόγραμμα σπουδών
* Σχετικές λέξεις-κλειδιά για την αναγνώριση του μαθήματος/προγράμματος σπουδών (Βιο-οικονομία – Bio-economy, Συνήθεις επιχειρηματικές πρακτικές – Business as usual, Ψηφιοποίηση – Digitalisation, Επιχειρηματικότητα – Entrepreneurship, Ήπιες δεξιότητες – Soft skills, Βιωσιμότητα – Sustainability)
* Είδος μαθήματος/προγράμματος (εργαστήριο, πρακτική άσκηση, προπτυχιακό, μεταπτυχιακό, διδακτορικό πρόγραμμα, σχολείο δευτεροβάθμιας εκπαίδευσης, θερινό σχολείο, σεμινάριο)
* Το επαγγελματικό προφίλ και οι σχετικές δεξιότητες (μετά την εκπαίδευση) (αγρότης-γεωργός, άτομα που εφαρμόζουν βιοκτόνα σε αγρούς και σε οχήματα μεταφοράς ζώων, υπεύθυνοι επιχειρήσεων, επιχειρηματίες, υπεύθυνοι βιομηχανίας τροφίμων, άτομα που απασχολούνται στη βιομηχανία τροφίμων, στους τομείς επεξεργασίας, παραγωγής, τυποποίησης, διακίνησης, μάρκετινγκ, σε αλυσίδες εφοδιασμού, στους τομείς ποιότητας και ασφάλειας τροφίμων, στο λιανικό εμπόριο τροφίμων, εργάτες στην γαλακτοπαραγωγό βοοτροφία, σε φυτώρια, σε καλλιέργειες ανθοκομικών φυτών, σε δενδροκομικές καλλιέργειες, κηπουροί, εργάτες σε κτηνοτροφικές εγκαταστάσεις, βοσκοί, παιδαγωγοί, άνθρωποι της έρευνας και της ανάπτυξης δεξιοτήτων)
* Διαδικτυακή επιλογή
* Τύπος εκπαίδευσης “αρχική/συνεχής”, (“αρχική” είναι η εκπαίδευση που απαιτείται πριν από την έναρξη απασχόλησης σε μια συγκεκριμένη εργασία, ενώ “συνεχής κατάρτιση” είναι η συνεχής διαδικασία ανάπτυξης, διατήρησης και τεκμηρίωσης των επαγγελματικών δεξιοτήτων, μέσω μαθημάτων και εκπαίδευσης)

|  |  |
| --- | --- |
| * Διάρκεια (ώρες, ημέρες, εβδομάδες, χρόνια) * Επίπεδο ευρωπαϊκού πλαισίου προσόντων (EQF) * Διδακτικές μονάδες * Πιστοποίηση (ο τύπος πιστοποίησης που απονέμεται στους εκπαιδευόμενους, εάν υπάρχει) * Ισχύοντες μηχανισμοί ποιότητας (σύμφωνα με το πλαίσιο EQAVET) | *Λόγω της φύσης αυτών των πληροφοριών δεν είναι πάντα διαθέσιμες στο διαδίκτυο για αυτό και τα σημεία αυτά δεν αποτελούν υποχρεωτικά πεδία.* |

* URL
* Συνάφεια (A για υψηλή συνάφεια, B για μεσαία συνάφεια, C για περιορισμένη συνάφεια\*)
* Δεδομένα (όταν οι πληροφορίες έχουν εισαχθεί στη βάση δεδομένων)



**Σχήμα 4.** Απεικόνιση της βάσης δεδομένων των προγραμμάτων σπουδών και κατάρτισης


\* Ανάλογα με τη συνάφεια των προγραμμάτων σπουδών και κατάρτισης στο πλαίσιο μελλοντικών (υπο)ενοτήτων εργασίας του έργου (βλ. ανάλυση αναγκών για εκπαίδευση και κατάρτιση της Ενότητας Εργασίας 2 – WP2). Η συνάφεια βασίζεται στην πληρότητα των πληροφοριών και στην αντιπροσωπευτικότητα των προγραμμάτων σπουδών και κατάρτισης ως εκπαιδευτική δραστηριότητα για τον τομέα.


### Νο. 5. Πολιτική και Υποστήριξη

Η βάση δεδομένων της πολιτικής και υπεράσπισης (“Policy and Advocacy”) περιλαμβάνει άτομα, όχι θεσμικά όργανα, υπεύθυνους χάραξης πολιτικής και λήψης αποφάσεων σε διαφορετικά επίπεδα (από τοπικό σε ευρωπαϊκό/διεθνές). Η αναζήτηση γίνεται ανά “θέμα”, “χώρα” ή “λέξεις-κλειδιά”.

Για κάθε εγγραφή παρέχονται οι ακόλουθες πληροφορίες:

* Όνομα και επίθετο
* Χώρα (οι πληροφορίες σχετικά με την πολιτική σε ευρωπαϊκό επίπεδο καθώς και τους υπεύθυνους λήψης αποφάσεων εντάσσονται στην κατηγορία “EU”)
* Τύπος ενδιαφερόμενων μερών (ίδιες κατηγορίες με “1. Οργανισμοί/Ενδιαφερόμενα μέρη”)
* Επίπεδο ΕΕ (επίπεδο εκπροσώπησης, όπως γενικοί διευθυντές, ευρωβουλευτές, μόνιμοι εκπρόσωποι στην ΕΕ, για λόγους κατηγορίας επίσης βουλευτές, Υπουργεία, Περιφέρειες και άλλα)
* Πολιτική ομάδα (όπου και υποδεικνύεται το πολιτικό κόμμα του υπευθύνου επικοινωνίας/ενδιαφερόμενου μέρους, εφόσον είναι σχετικό, π.χ. για βουλευτές και ευρωβουλευτές)
* Γεωγραφική συνάφεια των ενδιαφερόμενων μερών (τοπική/περιφερειακή/εθνική/διεθνής/ΕΕ)
* Θεματολογία (Βιο-οικονομία – Bio-economy, Συνήθεις επιχειρηματικές πρακτικές – Business as usual, Ψηφιοποίηση – Digitalisation, Επιχειρηματικότητα – Entrepreneurship, Ήπιες δεξιότητες – Soft skills, Βιωσιμότητα – Sustainability)
* Ηλεκτρονική διεύθυνση (email)
* Αρμοδιότητα (διευθυντής, προϊστάμενος τομέα, υπεύθυνος πολιτικής, ομιλητής, ακροατής, εισηγητής κλπ.)
* Συμμετοχή σε προτάσεις/πρωτοβουλίες (όπου υποδηλώνεται αν το ενδιαφερόμενο μέρος έχει ήδη συμμετάσχει σε οποιαδήποτε πρόταση/πρωτοβουλία που οργανώνεται από συνεργαζόμενους οργανισμούς, π.χ. ευρωβουλευτής που συμμετείχε σε προηγούμενη δραστηριότητα του φορέα LLLP)
* Διακομματικές ομάδες ή επιτροπές (ορισμένοι βουλευτές και ευρωβουλευτές συμμετέχουν σε εσωτερικές ομάδες/επιτροπές), όπου υποδεικνύεται εάν ο υπεύθυνος επικοινωνίας/ενδιαφερόμενο μέρος εμπλέκεται σε μία ή περισσότερες από αυτές
* Οποιοδήποτε άλλο περαιτέρω σχόλιο
* Πλαίσιο προστασίας προσωπικών δεδομένων (GDPR)





**Σχήμα 5.** Διαδικασία εισαγωγής πληροφοριών στην βάση δεδομένων πολιτικής και υπεράσπισης

# Ταξινόμηση ενδιαφερόμενων μερών/ομάδων-στόχων

Σύμφωνα με την περιγραφή των δράσεων του FIELDS, το έργο εντοπίζει διάφορες ομάδες-στόχους, ταξινομώντας τες ανάλογα με το επίπεδο οφέλους:

* Στην πρώτη ομάδα φορέων ανήκουν εκείνοι που επωφελούνται από τη στρατηγική που έχει σχεδιαστεί στο πλαίσιο του FIELDS
* Στην δεύτερη εκείνοι που επωφελούνται από την εκπαίδευση και κατάρτιση που παρέχεται στο πλαίσιο της δράσης
* Στην τρίτη ομάδα περιλαμβάνονται φορείς που επωφελούνται έμμεσα, μέσω υλοποίησης της στρατηγικής και αξιοποίησης των αποτελεσμάτων του έργου (προγράμματα σπουδών, ενότητες μαθημάτων, μεθοδολογία) από εξωτερικά ενδιαφερόμενα μέρη
* Πάροχοι επαγγελματικής εκπαίδευσης και κατάρτισης, εκπαιδευτές, ιδρύματα τριτοβάθμιας εκπαίδευσης, υπεύθυνοι χάραξης πολιτικής, ρυθμιστικοί φορείς και υπουργεία θα προσεγγιστούν άμεσα και θα επωφεληθούν μέσω της αξιοποίησης της στρατηγικής τομεακών δεξιοτήτων
* Αγρότες, σύμβουλοι, εκπρόσωποι συνεταιρισμών, δασοπόνοι, φοιτητές και κοινότητες αυτών, βιομηχανίες και εκπρόσωποί τους θα προσεγγιστούν έμμεσα σε μεγάλη κλίμακα μέσω της εφαρμογής της στρατηγικής και άμεσα μέσω των δράσεων εκπαίδευσης και κατάρτισης σε επίπεδο έργου (στις χώρες-πιλότους)

Η δυνατότητα προσέγγισης ενδιαφερόμενων μερών/ομάδων-στόχων αποτελεί βασική πτυχή της ταξινόμησής τους. Η αρχική στρατηγική για την προσέγγισή τους διαμορφώθηκε σύμφωνα με τον Πίνακα 1:

|  |  |
| --- | --- |
| **Ποιον να προσεγγίσουμε** | **Τρόπος προσέγγισης** |
| Παρόχους και ινστιτούτα επαγγελματικής εκπαίδευσης και κατάρτισης | * Μέσω συμμετοχής ως μέλη της κοινοπραξίας * Μέσω των παρόχων επαγγελματικής εκπαίδευσης και κατάρτισης και του δικτύου των συνεργατών (π.χ. AERES, AP, LVA, INFOR, LLLP, EfVET, ProAgria) * Μέσω χαρτογράφησης των ενδιαφερόμενων μερών, μέσω των ομάδων εστίασης (focus groups), των ερευνών γνώμης των εμπειρογνωμόνων και των ενδιαφερόμενων μερών καθώς και των δράσεων διάχυσης των αποτελεσμάτων |
| Ιδρύματα τριτοβάθμιας εκπαίδευσης | * Μέσω συμμετοχής ως μέλη της κοινοπραξίας * Μέσω του δικτύου των συνεργατών (π.χ. UNITO, WUR, ISEKI, UHOH, CERTH, UCLM, FJ-BLT) * Μέσω χαρτογράφησης των ενδιαφερόμενων μερών, μέσω των ομάδων εστίασης (focus groups), των ερευνών γνώμης των εμπειρογνωμόνων και των ενδιαφερόμενων μερών καθώς και των δράσεων διάχυσης των αποτελεσμάτων |
| Υπεύθυνους χάραξης πολιτικής και λήψης αποφάσεων | * Μέσω των ενώσεων φορέων και δικτύων συνεργατών (π.χ. LLLP) * Μέσω χαρτογράφησης των ενδιαφερόμενων μερών και των δράσεων διάχυσης των αποτελεσμάτων |
| Αγρότες / Γεωργούς | * Μέσω της διαδικασίας προσέλκυσης/συνεργασίας στο πλαίσιο της Ενότητας Εργασίας 4 (WP4) * Μέσω του δικτύου συνεργατών (π.χ. CONFAGRI, ICOS, ACTIA, GAIA, CONFAGRI PT, SCOOP, GZS, AC3A, FENACORE, PlantETP, EFFAT, EFB) * Μέσω χαρτογράφησης των ενδιαφερόμενων μερών, μέσω των ομάδων εστίασης (focus groups), των ερευνών γνώμης των εμπειρογνωμόνων και των ενδιαφερόμενων μερών καθώς και των δράσεων διάχυσης των αποτελεσμάτων |
| Γεωπόνους /  Σύμβουλους | * Μέσω του δικτύου συνεργατών (π.χ. CONFAGRI, ICOS, ACTIA, GAIA, CONFAGRI PT, SCOOP, GZS, AC3A, FENACORE, PlantETP, EFFAT, EFB) * Μέσω χαρτογράφησης των ενδιαφερόμενων μερών, μέσω των ομάδων εστίασης (focus groups), των ερευνών γνώμης των εμπειρογνωμόνων και των ενδιαφερόμενων μερών καθώς και των δράσεων διάχυσης των αποτελεσμάτων |
| Φοιτητές | * Μέσω της διαδικασίας προσέλκυσης/συνεργασίας της Ενότητας Εργασίας 4 (WP4) * Μέσω του δικτύου των συνεργατών * Μέσω χαρτογράφησης των ενδιαφερόμενων μερών και των δράσεων διάχυσης των αποτελεσμάτων |
| Βιομηχανία | * Μέσω συμμετοχής ως μέλη της κοινοπραξίας * Μέσω του δικτύου των συνεργατών (π.χ., FIAB, FDE, SEVT, ANIA, BIC) * Μέσω χαρτογράφησης των ενδιαφερόμενων μερών, μέσω των ομάδων εστίασης (focus groups), των ερευνών γνώμης των εμπειρογνωμόνων και των ενδιαφερόμενων μερών καθώς και των δράσεων διάχυσης των αποτελεσμάτων |

Άλλα σχετικά ενδιαφερόμενα μέρη που προσδιορίστηκαν και ταξινομήθηκαν ως σχετικές ομάδες-στόχοι, κυρίως για την διάδοση των αποτελεσμάτων του έργου αλλά και στο πλαίσιο δράσεων σε άλλες (υπο)ενότητες εργασίας όπου η συμμετοχή τους ενδέχεται να είναι σχετική, είναι για παράδειγμα οι πωλητές λιανικού και χονδρικού εμπορίου, οι απασχολούμενοι στις υπηρεσίες τροφίμων και στον ξενοδοχειακό κλάδο, τεχνολόγοι, βιο-οικονομολόγοι, προμηθευτές προϊόντων, σύμβουλοι, εκπρόσωποι εταιριών ανανεώσιμων πηγών ενέργειας, εκπρόσωποι φορέων εφοδιαστικών αλυσίδων και εξειδικευμένων μέσων ενημέρωσης.

Η στρατηγική για την προσέγγιση των ομάδων-στόχων που έχει διαμορφωθεί θα αναβαθμιστεί περαιτέρω στις διάφορες φάσεις του έργου.

Η δημιουργία της βάσης δεδομένων για την πολιτική και την υπεράσπιση (“Policy and Advocacy”) μπορεί να θεωρηθεί ως εργαλείο για την καλύτερη διερεύνηση θεμάτων χάραξης πολιτικής και αντιμετώπισης των υπευθύνων λήψης αποφάσεων ανάλογα με το επίπεδο και το πεδίο επιρροής τους: η ταξινόμηση από τοπικό επίπεδο σε επίπεδο ΕΕ, σε τεχνική ή πολιτική επιρροή, καθώς και προηγούμενες επαφές των φορέων που συμμετέχουν στην κοινοπραξία με ενδιαφερόμενα μέρη και φορείς/ομάδες-στόχους, διευκολύνουν περαιτέρω την προσβασιμότητα του κάθε συμμετέχοντα φορέα/οργανισμού σε συγκεκριμένες ομάδες-στόχους.

Η βάση δεδομένων των προγραμμάτων σπουδών και κατάρτισης (“Curricula/Courses”) επιτρέπει την περαιτέρω ταξινόμηση παρόχων εκπαίδευσης, που έχουν προσδιοριστεί ως ομάδες-στόχοι, σε ινστιτούτα επαγγελματικής εκπαίδευσης και κατάρτισης ή ιδρύματα τριτοβάθμιας εκπαίδευσης: τα έξι κύρια θέματα που προσδιορίζονται (Βιο-οικονομία – Bio-economy, Συνήθεις επιχειρηματικές πρακτικές – Business as usual, Ψηφιοποίηση – Digitalisation, Επιχειρηματικότητα – Entrepreneurship, Ήπιες δεξιότητες – Soft skills, Βιωσιμότητα – Sustainability) και το είδος των προσφερόμενων προγραμμάτων σπουδών και κατάρτισης (εργαστήριο, πρακτική άσκηση, προπτυχιακό, μεταπτυχιακό, διδακτορικό πρόγραμμα, σχολείο δευτεροβάθμιας εκπαίδευσης, θερινό σχολείο, σεμινάριο) διασφαλίζουν μια πιο στοχευμένη προσέγγιση προς τα ενδιαφερόμενα μέρη, καθώς και όπως αναφέρθηκε προηγουμένως, την υποστήριξη στις προγραμματισμένες δράσεις που περιλαμβάνονται στις Ενότητες Εργασίας 2 (WP2 – Προτεραιότητες και σχεδιασμός στρατηγικής) και 3 (WP3 – Νέα εργαλεία και σχεδιασμός εκπαίδευσης και κατάρτισης).