|  |  |
| --- | --- |
| Poročilo 1.3 – Seznam in klasifikacija ponudnikov poklicnega izobraževanja in usposabljanja | |
| **Opis dokumenta** | V dokumentu je predstavljena kategorizacija spletne podatkovne zbirke FIELDS, s posebnim poudarkom na »Organizacijah/deležnikih«, »Izobraževalnih programih/študijih« in »Politiki in zagovorništvu«. Dokument predstavlja tudi »Klasifikacijo deležnikov/ciljnih skupin« in opredeljuje koristnike, kako z njimi vzpostaviti stik in zakaj. |
| **Ime delovnega sklopa** | WP1 Identifikacija potreb po znanjih in spretnostih |
| **Ime naloge** | Naloga 1.2 Strateško kartiranje in mobilizacija deležnikov |
| **Status\*** | K |
| **Odgovorni partner** | LLLP – Platforma za vseživljenjsko učenje |
| **Avtor** | Riccardo Gulletta |
| **Datum** | 25. 6. 2020 |

***\*K: končni; O: osnutek; RO: revidiran osnutek***

#### Kazalo

[1 Strateško kartiranje 3](#_Toc66292964)

[1.1 Baza podatkov 3](#_Toc66292965)

[1.1.1 Št. 1: Organizacije/deležniki 5](#_Toc66292966)

[1.1.2 Št. 2: Izobraževalni programi/študiji 6](#_Toc66292967)

[1.1.3 Št. 5: Politika in zagovorništvo 8](#_Toc66292968)

[2 Klasifikacija deležnikov/ciljnih skupin 10](#_Toc66292969)

# Strateško kartiranje

Vodja naloge LLLP je imel skupaj s so-vodjo naloge EfVET več sestankov z voditeljem WP1 ISEKI in koordinatorjem projekta UNITO, da bi določili merila za identifikacijo ponudnikov poklicnega izobraževanja in usposabljanja ter drugih ustreznih deležnikov na področju kmetijstva, gozdarstva in biogospodarstva. Zaradi strokovnega znanja platform EU, ki sodelujejo v programu FIELDS, je bila določena druga posebna podatkovna zbirka, ki vključuje oblikovalce politik, odločevalce in druge ustrezne deležnike za zagovorništvo, kot je bilo dogovorjeno na srečanju partnerjev februarja 2020 v Torinu (Italija). Ko so bila merila določena, so vse partnerske organizacije, ki sodelujejo v konzorciju, prispevale pri vaji kartiranja, pri čemer so vnašale informacije v spletno podatkovno zbirku, vdelano v spletno platformo FIELDS.


Kartiranje pomaga identificirati potencialne deležnike, ki jih projekt zanima, in jih vključiti v WP7 Aktivnosti razširjanja in komunikacije.

Kartiranje zagotavlja nadaljnjo klasifikacijo deležnikov v specifične ciljne skupine, s posebnim poudarkom na njihovi dostopnosti preko posamezne partnerske organizacije; ta klasifikacija podpira načrtovane naloge in aktivnosti, vključene v WP2 Prednostne naloge in strateška zasnova ter WP3 Nova orodja in zasnova usposabljanja.

## Baza podatkov

[Podatkovna zbirka](http://www.erasmus-fields.eu/management/?q=node/871) je dostopna na [spletni platformi FIELDS](http://www.erasmus-fields.eu/management/). V zgornjem meniju je viden zavihek podatkovne zbirke. Podatkovna zbirka ima naslednjo strukturo:

1. Organizacije/deležniki
2. Izobraževalni programi/študiji
3. Najboljše prakse
4. Projekt
5. Politika in zagovorništvo

Poleg tega [interaktivni zemljevid](https://www.google.com/maps/d/u/0/viewer?mid=1lk2JGwpPkyCQSVEWmBYXCDFRFR50TI2F&ll=52.45985872132249%2C11.654663750000012&z=4) pomaga pri vizualizaciji, kje se organizacije/deležniki nahajajo.



**Slika 1:** Interaktivni zemljevid deležnikov


### Št. 1: Organizacije/deležniki

Poleg šol in ponudnikov poklicnega izobraževanja in usposabljanja podatkovna zbirka vključuje kot deležnike tudi naslednje kategorije: kmetijstvo; kmetijska zbornica; kolegij; zadruge; kmetje; predstavniki kmetov; kmetijski svetovalci; prehrambna industrija; predstavniki in svetovalci gozdarjev; gozdarstvo; industrije; predstavniki industrije; institucionalni deležnik; mednarodni deležnik; ministrstvo; agencija za mobilnost; industrija celuloze/papirja; raziskovalni inštitut/center; izvajalci usposabljanja; sindikati; univerze; in druge. Predvideno je iskanje po »državi« in/ali »vrsti deležnika«.

Za vsako organizacijo/deležnika so predstavljene naslednje informacije:

* naziv in ime;
* vrsta organizacije/deležnika (glej prejšnje kategorije);
* kratek opis;
* naslov in država;
* spletna stran, kontaktna oseba, e-pošta;
* drugi dodatni komentarji.

**Slika 2:** Prikaz deležnikov v podatkovni zbirki



**Slika 3:** Podatkovna zbirka organizacij/deležnikov

### Št. 2: Izobraževalni programi/študiji


Podatkovna zbirka izobraževalnih programov/študijev dopolnjuje informacije o šolah in ponudnikih poklicnega izobraževanja in usposabljanja ter drugih izvajalcih izobraževanja na splošno. Predvideno je iskanje po »državi«, »vrsti deležnika« in »ključnih besedah«.

Za vsak izobraževalni program in študij so predstavljene naslednje informacije:

* naslov izobraževalnega programa/študija;
* organizacija, ki upravlja, vodi, organizira ali pripravlja izobraževalni program/študij (s povezavo na podatkovno zbirko »Organizacij/deležnikov«);
* kratek opis;
* država organizacije, ki nudi izobraževalni program/študij;
* jezik, v katerem se izvaja izobraževalni program/študij;
* relevantne ključne besede za identifikacijo (biogospodarstvo, običajno poslovanje, digitalizacija, podjetništvo, mehke kompetence, trajnostnost);
* vrsta študija (delavnica, tečaj usposabljanja, magisterij, visokošolsko izobraževanje, doktorat, srednješolsko izobraževanje, poletna šola, seminar, diplomski študij);
* poklicni profil in s tem povezana znanja in spretnosti (poklicni profil po končanem usposabljanju) (delavec v kmetijstvu; kmetijski delavec; uporabnik biocidov na kmetijah in v živinskih vozilih; poslovanje; poslovanje in podjetništvo; udeleženec v živilski industriji; živilsko predelovalni sektor; proizvodnja hrane; kakovost in varnost hrane; prehrambna trgovina na drobno, oskrba z živili in oskrbovalna veriga; temeljno področje; logistika; trženje in komerciala; pomoč pri molži; udeleženec pri posevkih rezanega cvetja; udeleženec v sadjarstvu; zastavljalnica pri zelnatih pridelkih; udeleženec v vrtnarstvu; udeleženec pri živinoreji; pedagoško; osebno upravljanje; raziskave in razvoj (R&R); pastir/pastirica; družbena komunikacija; razvoj osebja; timsko delo in na osebni ravni);
* spletne možnosti;
* vrsta usposabljanja »začetno/stalno« (»začetno usposabljanje« je usposabljanje, potrebno pred začetkom določenega dela, za začetek določene kariere; »stalno usposabljanje« je stalen proces razvijanja, ohranjanja in dokumentiranja vaših poklicnih znanj in spretnosti s tečaji ali usposabljanjem);

|  |  |
| --- | --- |
| * *dolžina (v urah, dnevih, tednih ali letih);* * *raven EOK;* * *kreditne točke;* * *certifikacija (vrsta certifikata, ki se podeli udeležencem usposabljanja, če obstaja);* * *mehanizmi nadzora kakovosti (v skladu z evropskim referenčnim okvirom za zagotavljanje kakovosti poklicnega izobraževanja in usposabljanja – EQAVET);* | *Zaradi narave teh informacij, ki niso vedno na voljo na spletu, te točke niso obvezna polja.* |

* URL;
* relevantnost (A za visoko relevantnost, B za srednjo relevantnost, C za nizko relevantnost);
* podatki (ko so informacije predstavljene v podatkovni zbirki).




**Slika 4:** Podrobnosti izobraževalnih programov/študijev


### Št. 5: Politika in zagovorništvo

Podatkovna zbirka Politika in zagovorništvo vključuje osebe, ne pa institucije, konkretno oblikovalci politik in odločevalce na različnih ravneh (od lokalne do evropske/mednarodne). Iskanje je možno po »temi«, »državi« ali ključnih besedah.

Za vsak vnos so predstavljene naslednje informacije:

* ime in priimek;
* država (za politiko in odločevalce na evropski ravni se uporablja kategorija »EU«);
* vrsta deležnika (iste kategorije kot »1. Organizacije/deležniki«);
* raven EU (raven zastopanosti, kot so generalni direktorati, evropski poslanci, stalna predstavništva pri EU; zaradi kategorij so vključeni tudi nacionalni poslanci, ministrstva, regionalne vlade in drugi);
* politična skupina (kjer se na koncu navede politična stranka kontaktne osebe deležnika, če je to primerno, npr. za nacionalne poslance in evropske poslance);
* geografska relevantnost deležnika (lokalno/regionalno/nacionalno/mednarodno/EU);
* teme (biogospodarstvo, običajno poslovanje, digitalizacija, podjetništvo, mehke kompetence, trajnostnost);
* e-pošta;
* funkcija (npr. direktor, vodja enote, referenti za politiko, govornik, predstavnik, poročevalec ipd.);
* sodelovanje v pobudah (kjer se navede, ali je deležnik že sodeloval v katerikoli pobudi partnerskih organizacij, npr. evropski poslanec, ki je sodeloval v prejšnji aktivnosti platforme za vseživljenjsko učenje);
* medskupine ali odbori (nekateri nacionalni poslanci in evropski poslanci so vključeni v medskupine/odbore (»Commission parlementaire« v francoščini), kjer se navede, ali je kontaktna oseba deležnika vključena v enega ali več od njih);
* drugi morebitni dodatni komentarji;
* polje za GDPR.





**Slika 5:** Postopek nalaganja informacij v podatkovno zbirko Politika in zagovorništvo

# Klasifikacija deležnikov/ciljnih skupin

Glede na opis predloga projekta, FIELDS identificira več ciljnih skupin in jih klasificira glede na stopnjo koristi:

1. prvi koristniki so tisti, ki prejmejo korist strategije, oblikovane v FIELDS;
2. drugi koristniki so tisti, ki imajo koristi od usposabljanja, nudenega v okviru projekta;
3. tretji koristniki so tisti, ki imajo koristi od rezultatov projekta posredno, z izvajanjem strategije in rezultatov projekta (izobraževalni programi, moduli, metodologija) s strani zunanjih deležnikov.

→ S ponudniki poklicnega izobraževanja in usposabljanja, izvajalci usposabljanja, visokošolskimi ustanovami, oblikovalci politik, regulativnimi organi in ministrstvi bo stik vzpostavljen neposredno in bodo prejeli koristi z uporabo sektorskih strategij za usposabljanje.

→ S kmeti, kmetijskimi svetovalci, gozdarji, predstavniki kmetov in svetovalcev, študenti, študentskimi društvi, panogami in predstavniki panog bo stik vzpostavljen v velikem obsegu posredno z izvajanjem strategije in neposredno z usposabljanjem na ravni projekta (v pilotnih državah).

Dostopnost deležnikov/ciljnih skupin je ključni vidik njihove klasifikacije. Začetna strategija za vzpostavitev stika je bila postavljena, kot je prikazano v razpredelnici 1:

**Razpredelnica 1:** Klasifikacija deležnikov/ciljnih skupin in začetna strategija za vzpostavljanje stika

|  |  |
| --- | --- |
| **S kom vzpostaviti stik** | **Kako vzpostaviti stik** |
| Šole in ponudniki poklicnega izobraževanja in usposabljanja | * udeležba v konzorciju * preko ponudnika poklicnega izobraževanja in usposabljanja ter partnerskega omrežja (npr. AERES, AP, LVA, INFOR, LLLP, EfVET, ProAgria) * preko kartiranja deležnikov, aktivnosti fokusnih skupin, raziskav in razširjanja |
| Visokošolske ustanove | * udeležba v konzorciju * preko partnerskega omrežja (npr. UNITO, WUR, ISEKI, UHOH, CERTH, UCLM, FJ-BLT) * preko kartiranja deležnikov, aktivnosti fokusnih skupin, raziskav in razširjanja |
| Oblikovalci politik in odločevalci | * preko krovnih organizacij in partnerskega omrežja (npr. vseživljenjsko učenje) * preko kartiranja deležnikov in aktivnosti razširjanja |
| Kmetje | * preko procesa zaposlovanja v WP4 * preko partnerskega omrežja (npr. CONFAGRI, ICOS, ACTIA, GAIA, CONFAGRI PT, SCOOP, GZS, AC3A, FENACORE, PlantETP, EFFAT, EFB) * preko kartiranja deležnikov, aktivnosti fokusnih skupin, raziskav in razširjanja |
| Kmetijski svetovalci | * preko partnerskega omrežja (npr. CONFAGRI, ICOS, ACTIA, GAIA, CONFAGRI PT, SCOOP, GZS, AC3A, FENACORE, PlantETP, EFFAT, EFB) * preko kartiranja deležnikov, aktivnosti fokusnih skupin, raziskav in razširjanja |
| Študenti | * preko procesa zaposlovanja v WP4 * preko partnerskega omrežja * preko kartiranja deležnikov in kasnejših aktivnosti razširjanja |
| Industrije | * udeležba v konzorciju * preko partnerskega omrežja (npr. FIAB, FDE, SEVT, ANIA, BIC) * preko kartiranja deležnikov, aktivnosti fokusnih skupin, raziskav in razširjanja |

Drugi relevantni deležniki, identificirani in klasificirani kot relevantne ciljne skupine, predvsem za dejavnosti razširjanja informacij in pri drugih nalogah, pri katerih bi lahko bilo sodelovanje deležnikov relevantno, so: trgovci na drobno; trgovci na debelo; gostinski sektor; tehnologi; bioekonomisti; dobavitelji vložkov; svetovalci; obnovljive energije; logistika in specializirani mediji.

Strategija za vzpostavljanje stika s ciljnimi skupinami je bila in še bo izboljšana v različnih fazah projekta.

Oblikovanje baze podatkov za Politiko in zagovorništvo je mogoče obravnavati kot orodje za boljše obravnavanje politik in odločevalcev glede na njihovo raven in področje vpliva: klasifikacija od lokalne ravni do ravni EU, večji tehnični ali politični vpliv in tudi prejšnji stiki partnerskih organizacij z deležniki/ciljnimi skupinami dodatno olajšajo dostopnost posameznih partnerskih organizacij do določenih ciljnih skupin.

Baza podatkov izobraževalnih programom/študijev omogoča nadaljnjo klasifikacijo izvajalcev izobraževanja, opredeljenih kot ciljne skupine, in sicer kot ponudnike poklicnega izobraževanja in usposabljanja ali visokošolske ustanove: šest glavnih identificiranih tem (biogospodarstvo, običajno poslovanje, digitalizacija, podjetništvo, mehke kompetence, trajnostnost) in vrsta izvajanega študija (delavnica, tečaj usposabljanja, magisterij, visokošolsko izobraževanje, doktorat, srednješolsko izobraževanje, poletna šola, seminar, diplomski študij) zagotavljajo bolj ciljno usmerjen pristop do deležnikov in tudi, kot je že bilo omenjeno, podporo načrtovanim nalogam in aktivnostim, vključenim v WP2 Prednostne naloge in oblikovanje strategij ter WP3 Nova orodja in zasnova usposabljanja.